പെരുമൺ ശ്രീ ഭദ്രകാളി ക്ഷേത്രം

കൊല്ലം നഗരത്തിൽ അഞ്ചാലുമൂടിനു സമീപത്തായി സ്ഥിതി ചെയ്യുന്ന പനയം ഗ്രാമപഞ്ചായത്തിലാണ് പെരുമൺ ശ്രീ ഭദ്രകാളി ക്ഷേത്രം സ്ഥിതി ചെയ്യുന്നത്. അഷ്ടമുടിക്കായലിന്റെ തീരത്താണ് ഈ പുരാതന ക്ഷേത്രം. കേരളത്തിൽ തേരോട്ടമുള്ള അപൂർവ ക്ഷേത്രങ്ങളിൽ ഒന്നാണിത്.  അനേക വർഷം പഴക്കമുള്ള ഈ ക്ഷേത്രം അകവൂർ മനക്കാരുടെ ക്ഷേത്രങ്ങളിൽ ഒന്നായിരുന്നു എന്നു കരുതപ്പെടുന്നു. രണ്ടുമൂർത്തികൾ ഭദ്രകാളിയും ദുർഗയും. ഭദ്രകാളി പടിഞ്ഞാറോട്ടും ദുർഗ്ഗ കിഴക്കോട്ടും ദർശനം നൽകുന്നു. വാൽക്കണ്ണാടി നോക്കി തിലകം ചാർത്തുന്ന ഭാവമാണ് ദുർഗയ്ക്ക് . ശാസ്താവ് , യക്ഷി, നാഗരാജാവ് , നാഗയക്ഷി എന്നീ ഉപദേവതകളും.
## തേര് ഉത്സവം
## ഐതിഹ്യം
പെരുമൺ ക്ഷേത്രത്തിനു കിഴക്കുവടക്കായി അഷ്ടമുടി കായലിന്റെ മധ്യത്തിൽ കാണുന്ന തുരുത്താണ് *[[പള്ളിയാം തുരുത്ത്]].* അതിനു കിഴക്കുഭാഗത്തായി വളരെ ചെറിയ ഒരുതുരുത്തുണ്ട്. കുതിരമുനമ്പ് എന്നറിയപ്പെടുന്ന ഈ മുനമ്പിൽ വെച്ച് കുതിരയെ കെട്ടിയലങ്കരിച്ച് പള്ളിയാം തുരുത്തുവഴി പെരുമണിൽ കൊണ്ടുവരുന്നതിനായി കായലിനു കുറുകേ ഒരു കൽച്ചിറയുണ്ടായിരുന്നു. ആ കൽച്ചിറയിലൂടെ (നെടുകല്ല്) കുതിരകളെ കൊണ്ടുവന്നാണ് ക്ഷേത്രത്തിൽ ഉത്സവം നടത്തിയി രുന്നത്. വ്യാപാരാവശ്യത്തിന് ജലഗതാഗതം വികസിപ്പിക്കുന്നതിനായി വേണാട് രാജാവിന്റെ ആജ്ഞാനുസരണം നെടുംകല്ല് മുറിച്ചുമാറ്റപ്പെട്ടു. നെടു കല്ല് മുറിച്ചുമാറ്റിയെങ്കിലും വ്യാപാരക്കപ്പലുകൾ നെടുകല്ലിനപ്പുറം കടക്കാനാകാതെ കായലിൽ ഉറച്ചുപോയി. അതേസമ യം രാജകുടുംബത്തിൽ അനിഷ്ടസംഭവങ്ങൾ നേരിടേണ്ടിവന്നു. രാജാവ് ജ്യോതിഷപണ്ഡിതന്മാരെ വരുത്തി പ്രശ്നം നടത്തിയതിൽ കൽച്ചിറ മുറിച്ചതു നിമിത്തം കുതിരമുനമ്പിൽ നിന്നുള്ള കുതിരവരവും ഉത്സവവും മുടങ്ങിയതിൽ പെരുമൺ ദേവിയുടെ കോപം രൂക്ഷമായതായും അടിയന്തരമായി പ്രതി വിധിയുണ്ടാക്കണമെന്നും പ്രവചിക്കപ്പെട്ടു. തുടർന്ന് പെരുമൺ ക്ഷേത്രത്തിൽ തേര് കെട്ടിയെഴുന്നള്ളിച്ച് ഉത്സവം നടത്തി. തത്ഫലമായി രാജാവിനു നേരിട്ട കഷ്ടതകൾക്ക് അറുതിവന്നതായും വിശ്വസിക്കുന്നു. 

മീനമാസത്തിലെ തിരുവാതിരയ്ക്കാണ് തേര് ഉത്സവം. വൈകിട്ട് 4 ന് തേരോട്ടം ആരംഭിക്കും. വിദൂരദേശങ്ങളിൽ നിന്നുപോലും ആളുകളെത്താറുണ്ട്. ദക്ഷിണ കേരളത്തിൽ പെരുമൺ ഭദ്രകാളീക്ഷേത്രത്തിൽ മാത്രമാണ് തേരുകെട്ടി ഉത്സവം നടത്തുന്നത്. ഇരുപത്തിയൊന്നേകാൽ കോൽ ഉയരമാണ് തേരിന്. നാല് മര ഉരുളുകളിൽ ഉറപ്പിച്ചിട്ടുള്ള ചട്ടത്തിലാണ് തേരിന്റെ കതിരുകാൽ ഉയർത്തുന്നത്. തേരുകെട്ട് പൂർത്തിയാക്കി തൊപ്പിക്കുട ഉറപ്പിച്ച് തേരിൽ തൂപ്പുകട്ടി തേങ്ങ ഉടച്ചുകഴിഞ്ഞാൽ ഭഗവതി തേരിനുള്ളിൽ എഴുന്നള്ളുമെന്നാണ് സങ്കല്പം. തേര് അനക്കൽ ചടങ്ങാണ് ഏറെപ്രധാനം.

## തേരൊരുക്കം
നാല് മര ഉരുളുകളിൽ ഉറപ്പിച്ചിട്ടുള്ള ചട്ടത്തിലാണ് തേരിന്റെ കതിരുകാല് ഉയർത്തുന്നത്. വളരെ പ്രധാനപ്പെട്ട ചടങ്ങാണിത്. ഒരു കണക്കന്റെ നേതൃത്വത്തിൽ നാട്ടിലെ പരിശീലനം സിദ്ധിച്ച ആളുകളാണ് തേര് കെട്ടുന്നത്. ഇരുപത്തി ഒന്നേകാൽ കോൽ നീളമാണ് തേരിനുള്ളത്. പൂജ നടത്തി തേങ്ങ മുറിച്ചു നാട്ടുകാരുടെ കുരവയും, ആർപ്പുവിളിയുമായി കതിരുകാൽ ഉയർത്തുന്നു.  കതിരുകാൽ ഉയർത്തി കഴിഞ്ഞാൽ പിന്നെ രണ്ടു ദിവസം തേരിന്റെ പണികൾ ആയിരിക്കും. മൂന്നാം നാൾ കരയിലെ പ്രമാണിമാരും. ആശാരിമാരും തണ്ടാന്മാരും കൊല്ലപ്പണിക്കാരും
തട്ടാന്മാരും വെളുത്തേടത്ത് പണിക്കന്മാരും ചേർന്ന് തേരിന്റെ വളചട്ടത്തിന്റെ പണി നടത്തുന്നു. തേരിന്റെ മുൻഭാഗം അലങ്കരിക്കുന്നത് ഈ വളചട്ടമാണ്. വള ചട്ടത്തിൽ വെള്ളമുണ്ടു പാകി നെറ്റിപ്പട്ടവും ആലവട്ടവും വെൺചാമരവും മറ്റും കൊണ്ടു അലങ്കരിച്ച് വളചട്ടം മുൻഭാഗത്ത് ഉറപ്പിക്കുന്നു. ആശാരിമാരാണു തൊപ്പിക്കുടയുടെ പണി നടത്തുന്നത്. തൊപ്പിക്കുട ഉറപ്പിച്ച് തേരിൽ തൂപ്പുകെട്ടി തേങ്ങ മുറിച്ച് കഴിഞ്ഞാൽ ഭഗവതി തേരിനുള്ളിൽ എഴുന്നള്ളുമെന്നാണ് സങ്കൽപ്പം. തേര് അനക്കുന്ന ചടങ്ങ് ഒരു പ്രധാനപ്പെട്ട കർമ്മമാണ്. തേര് അനക്കുന്ന മുഹൂർത്തത്തിൽ ദേവിയ്ക്ക്
കാണിക്കയിട്ട്  തൊഴുമ്പോൾ ദേവി ഭക്തരെ അനുഗ്രഹിക്കുമെന്നും പോയ വർഷത്തെ പാപത്തിനുപരിഹാരമായി എന്നുമാണു സങ്കൽപ്പം.
## അവലംബം


വർഗ്ഗം:കൊല്ലം ജില്ല
വർഗ്ഗം:ഉത്സവം
വർഗ്ഗം:കൊല്ലം ജില്ലയിലെ ക്ഷേത്രങ്ങൾ